cyanic-selkie/wikianc huggingface dataset:
Զաուր Աջբա
Ստեղծագործություն
1973 թվականին առաջին անգամ կայացել է նկարչի անհատական ցուցահանդեսը Գուդուաթա քաղաքում։ 1985 թվականին մասնակցել է «ԳԴՀ-ում Աբխազիայի մշակույթի օրերին» նվիրված ցուցահանդեսին։ 1990 թվականին ստեղծագործական ուղևորություն է կատարել դեպի Ավստրիա, որտեղ մասնակցել է Վան Գոգի մահվան 100-ամյակին նվիրված ցուցահանդեսին։ 2013 թվականի սեպտեմբերի 27-ին Աբխազիայի Հանրապետության նկարիչների միության կենտրոնական ցուցասրահում տեղի է ունեցել նկարչի անհատական ցուցահանդեսը ։ Աշխատանքները գտնվում են Աբխազիայի Հանրապետության Պետական ազգային պատկերասրահում, Ավստրիայում, Գերմանիայում, Հոլանդիայում, Իսրայելում, Ֆրանսիայում, Իտալիայում և ԱՄՆ-ում պահվող մասնավոր հավաքածուներում։
Արտաքին հղումներ
Կատեգորիա:Աբխազիայի նկարիչների միության անդամներ Կատեգորիա:Աբխազ նկարիչներ
Յուրի Դոմբրովսկի
Յուրի Դոմբրովսկի (Юрий Осипович Домбровский, ), ռուս արձակագիր, բանաստեղծ, գրաքննադատ։
Ծնվել և հասակ է առել մտավորականների ընտանիքում։ 1932 թվականին ավարտել է Բարձրագույն գրական դասընթացները («բրյուսովյան»)։ 1933 թվականին ձերբակալվել է և Մոսկվայից ուղարկվել Ալմա-Աթա։ Աշխատել է հնագետ, արվեստաբան, լրագրող, զբաղվել է մանկավարժական գործունեությամբ։ Երկրորդ անգամ ձերբակալվել է 1936 թվականին, ազատ է արձակվել մի քանի ամիս անց, հասցրել է մինչև հաջորդ բանտարկությունը հրապարակել «Դերժավին» վեպի առաջին մասը։ Երրորդ ձերբակալությունը եղել է 1939 թվականին. պատիժը կրել է կոլիմյան ճամբարներում։ 1943 թվականին ազատ է արձակվել ժամկետից շուտ՝ հաշմանդամության պատճառով։ Վերադարձել է Ալմա-Աթա, աշխատել է թատրոնում։ Դասախոսություններ է կարդացել Շեքսպիրի մասին։ Զբաղվել է գրական գործունեությամբ։ Չորրորդ անգամ ձերբակալվել է 1949 թվականին։ 1955 թվականին ազատ է արձակվել, ապրել Ալմա-Աթայում, ապա նրան թույլ են տվել գրանցվել Մոսկվայում։
1964 թվականին «Նովի Միր» ամսագրում տպագրվել է նրա «Հնությունների պահապանը» վեպը։ Գրողի ստեղծագործության գագաթնակետն է հանդիսանում «Անպետք իրերի ֆակուլտետը» վեպը, որը նա սկսել էր գրել 1964 թվականին և ավարտել է 1975 թվականին։ Այդ գիրքը հակաքրիստոնեական և հակամարդկային աշխարհում քրիստոնեական և մարդասիրական արժեքների ճակատագրերի մասին է և այն մարդկանց մասին, ովքեր իրենց վրա են վերցրել այդ իդեալներին ու արժեքներին հավատարիմ մնալու առաքելությունը, իդեալներ եւ արժեքներ, որոնք «անպետք իրեր» են ստալինյան հասարակարգի համար։ Վեպի գլխավոր հակահերոսներն են «օրգանների» աշխատակիցները, չեկիստները՝ անմարդկային ռեժիմի չժանգոտող ատամնանիվները։ ԽՍՀՄ-ում վեպը չէր կարող լույս տեսնել, բայց 1978 թվականին այն ռուսերեն լույս տեսավ Ֆրանսիայում։ Մահից մեկ տարի առաջ՝ 1977 թվականին Դոմբրովսկին գրեց իր վերջին պատմվածքը՝ «Ձեռք, ոտք, վարունգիկ», որը մարգարեական դարձավ (լույս է տեսել 1990 թվականին, «Նովի Միր»-ի առաջին համարում)։ 1978 թվականի գարնանը, «Անպետք իրերի ֆակուլտետը» վեպի՝ Արևմուտքում լույս տեսնելուց քիչ ժամանակ անց, 68-ամյա Դոմբրովսկին դաժանորեն ծեծի է ենթարկվում Գրողների կենտրոնական տան ռեստորանի նախասրահում։ Մայիսի 29-ին նա վախճանվում է հիվանդանոցում, ներքին արյունահոսությունից։
1990-ականներին գրողի այրու ջանքերով լույս տեսավ Դոմբրովսկու ստեղծագործությունների վեցհատորյակը ։
Ծանոթագրություններ
Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:Ռուս գրականագետներ Կատեգորիա:Խորհրդային տղամարդ գրողներ Կատեգորիա:Ռուս լրագրողներ Կատեգորիա:Ռուս գրաքննադատներ Կատեգորիա:Խորհրդային հուշագիրներ Կատեգորիա:Խորհրդային վիպասաններ
Յուրի Սաֆարյան
Յուրի Աշոտի Սաֆարյան, հայ ճարտարապետ, ճարտարապետության դոկտոր (1989), պրոֆեսոր (1991), ՀՀ վաստակավոր ճարտարապետ (1987), ՀՃԱ ակադեմիկոս (1993 թվականին, փոխնախագահ՝ 2000 թվականից), ՄՃԱ անդամ (1999)։
Կենսագրություն
1960 թվականին ավարտել է Երևանի պոլիտեխնիկական ինստիտուտը։
1959-1964 թվականներին աշխատել է Հայպետնախագիծ ինստիտուտում, 1964-1990 թվականներին՝ Համամիութենական նախագծային փորձնական կոնստրուկտորային տեխնոլոգիաների ինստիտուտում։ 1990-2020 թվականներին եղել է ԵՊՃՇՀ պրոռեկտոր, 1993 թվականից՝ ճարտարապետության տեսության, պատմության և հուշարձանների վերականգնման ամբիոնի վարիչ (համատեղությամբ)։
Հեղինակ է քաղաքաշինական համալիրների, բնակելի և հասարակական շենքերի, այդ թվում` հեղինակային խմբի կազմում` Գյումրու Վարդան Աճեմյանի անվան պետական դրամատիկական թատրոնի, Երևանի «Նորաշեն» բնակելի զանգվածի, բնակելի շենքերի` Երևանում, Կաունասում (Լիտվա), Կալինինգրադում և Գրոզնիում (ՌԴ), Դարխանում (Մոնղոլիա), Պոդգորիցայում (Մոնտենեգրո), առողջարանային, համալիրների` Արզնիում, Գելենջիկում և Տիշկովոյում (ՌԴ), դպրոցների, գիշերօթիկ դպրոցների, մսուր-մանկապարտեզների համալիրների` Երևանում, համահեղինակ է ծածկերի բարձրացման եղանակով կառուցված բնակելի և հասարակական համալիրների նախագծերի ։
Սաֆարյանը կարևոր դերակատարում է ունեցել Ճարտարապետության և շինարարության Հայաստանի ազգային համալսարանի գիտական գործունեության կազմակերպման և զարգացման գործում։ Նրա անմիջական նախաձեռնությամբ և ջանքերով 1991 թվականին կազմավորվել է դոկտորական և թեկնածուական գիտական աստիճան շնորհող ՀՀ ԲՈՀ-ի 029 «Ճարտարապետություն» մասնագիտական խորհուրդը, որը նախագահել է երկար տարիներ ։
Սաֆարյանը եղել է Ճարտարապետության և քաղաքաշինության բնագավառում գիտահետազոտական ծրագրերի և թեմաների հեղինակ և ղեկավար, ճարտարապետության և քաղաքաշինության արդի խնդիրների վերաբերյալ 58 զեկույց է ունեցել միջազգային, հանրապետական և համամիութենական սիմպոզիումներում և գիտաժողովներում (Երևան, Ջերմուկ, Մոսկվա, Սանկտ Պետերբուրգ, Կիև, Խարկով, Օդեսա, Բաքու, Թբիլիսի, Վիլնյուս, Տալլին, Տաշքենդ, Բելգրադ, Բեռլին, Բուդապեշտ, Դարխան, Դենվեր, Հավանա, Թեհրան, Մարսել, Ֆլորենցիա, Պեկին։ Տպագրել է 315 գիտական և նախագծային աշխատանքներ, այդ թվում 3 մենագրություն, 15 գյուտ ։
Ծանոթագրություններ
Կատեգորիա:1937 ծնունդներ Կատեգորիա:Սեպտեմբերի 17 ծնունդներ Կատեգորիա:Երևան քաղաքում ծնվածներ Կատեգորիա:Հայ ճարտարապետներ Կատեգորիա:ՀՀ վաստակավոր ճարտարապետներ Կատեգորիա:ՀՀ գիտության վաստակավոր գործիչներ Կատեգորիա:ՀՊՃՀ շրջանավարտներ Կատեգորիա:Հայ պրոֆեսորներ Կատեգորիա:Մովսես Խորենացու մեդալակիրներ
Կրեսի օ Մոն
Համայնքի INSEE ծածկագիրն է 02236։
Բնակչություն
Համյանքի բնակչությունը 2010 թվականի մարդահամարի տվյալներով կազմել 289 մարդ։
Տնտեսություն
2010 թվականին 192 մարդկանցից (15—64 տարեկան) 138-ը եղել են առավել ակտիվ տնտեսվարողներ, 54-ը եղել են համեմատաբար ոչ ակտիվ (ակտիվության ցուցանիշը կազմել է 71,9 %, 1999 թվականին եղել է 64,0 %)։ 138 ակտիվ քաղաքացիներից 124-ը աշխատել են տարբեր ձեռնարկություններում (75 տղամարդ և 49 կին), անաշխատունակների թիվը կազմել է 14 մարդ (8 տղամարդ և 6 կին)։ 54 ոչ ակտիվ մարդկանցից 6-ը եղել են կամ աշակերտ կամ էլ ուսանող, 22-ը եղել են թոշակառու, 26-ը եղել են ոչ ակտիվ այլ պատճառներով ։
Հայկ Աղաջանյան
Հայկ Սերգեյի Աղաջանյան, հայ փիլիսոփա։ Փիլիսոփայական գիտությունների դոկտոր (1961), պրոֆեսոր (1962)։
Կենսագրություն
Հայկ Աղաջանյանը ծնվել է 1898 թվականի հունվարի 11-ին, Թիֆլիսում։ 1919 թվականին սովորել է Թիֆլիսի համալսարանում։ 1917 թվականից եղել է Թիֆլիսի, 1919 թվականից՝ Երևանի «Սպարտակ» կազմակերպությունների հիմնադիր անդամ։ Մասնակցել է 1920 թվականի Մայիսյան խռովությանը, Հայաստանում խորհրդային կարգերի հաստատմանը։ 1930 թվականին դասավանդել է Մոսկվայի և Երևանի բուհերում ։
Աշխատությունները վերաբերում են հայ հասարակական-քաղաքական մտքի պատմության, մարքսիստական փիլիսոփայության հարցերին։
Հայկ Աղաջանյանը մահացել է 1972 թվականի ապրիլի 22-ին, Երևանում։
Ծանոթագրություններ
Կատեգորիա:Հայ փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:Թբիլիսիի պետական համալսարանի շրջանավարտներ
Օզոն (Արդեշի գավառ)
Բնակչությունը 2008 թվականի դրությամբ կազմում է 348 մարդ, բնակչության խտությունը` 41.83 մարդ/կմ²: Բնակավայրը զբաղեցնում է 8.32 կմ² տարածք:
Աշխարհագրություն
Գտնվում է Փարիզ քաղաքից 450 կմ հարավ-արևելք, Լիոն քաղաքից` 70 կմ հարավ, Պրիվա քաղաքից` 55 կմ հյուսիս:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 232 աշխատունակ (15-64 տարեկան) բնակիչ, որոնցից ակտիվ էին 171-ը, իսկ ոչ ակտիվները` 61: Ակտիվության ցուցանիշը կազմում է 73,7 %: 171 աշխատունակ մարդկանցից աշխատել է 171 անձ (92 տղամարդ և 79 կին): Գործազուրկ են եղել 0 անձ (0 տղամարդ և 0 կին): 61 անաշխատունակներից 12-ը եղել են աշակերտներ կամ ուսանողներ, 25-ը` թոշակառուներ, իսկ 24-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայոց ձոր (այլ կիրառումներ)
Հայոց ձոր կարող է վերաբերվել.
Քրիստոֆեր Ռոբին Միլն
Քրիստոֆեր Ռոբին Միլն (Christopher Robin Milne, ), հուշագիր, անգլիացի գրող Ալան Ալեքսանդր Միլնի որդին, որ դարձել է Վինի Թուխի մասին պատմությունների ժողովածուի նախատիպը։
Մանկություն
Քրիստոֆեր Ռոբինը ծնվել է Չելսի Մելլորդ-սթրիթում՝ գրող Ալան Միլնի և նրա կին Դորոթիի ընտանիքում, առավոտյան ժամը 8-ին։ Ծնողները կարծում էին, որ աղջիկ է ծնվելու, և նախօրոք մտածել էին Ռոզմարի անունը։ «Մենք իսկապես շատ էինք ցանկանում, որ լինի Ռոզմարի, բայց հույս ունեմ, որ այս ջենտլմենի հետ մենք ուղղակի երջանիկ կլինենք»,– Բիդի Ուորենին ասել է Ալանը որդու ծննդից մի քանի օր անց։ Երբ պարզ է դարձել, որ տղա է ծնվել, Ալանն ու Դորոթին որոշել են նրան անվանել Բիլլի, բայց հետո մտափոխվել են, քանի որ այդ անունը, ըստ իրենց, հնչում էր ոչ պաշտոնական։ Արդյունքում նրանք որոշել են երեխային տալ երկու անուն՝ ծնողներից յուրաքանչյուրը մեկ անուն։ Չնայած տղայի անունը պաշտոնապես Քրիստոֆեր Ռոբին էր, ծնողները նրան հաճախ Բիլլի էին անվանում։ Երբ տղան սկսել է խոսել, նա չէր կարողանում ճիշտ անվանել իր ազգանունը՝ Միլն, դրա փոխարեն արտասանել է Մուն, այդ պատճառով էլ ծնողները նրան հաճախ անվանել են «Բիլլի Մուն»։ Մեծանալով՝ տղան հաճախ ներկայացել է որպես Քրիստոֆեր։ Քրիստոֆերի ծննդից 5 տարի անց Միլները տեղափոխվել են Հատերֆիլդի Կոտչֆորդ-Ֆարմ քաղաքամերձ տուն։ Վաղ մանկության տարիներին Քրիստոֆերի մազերը շագանակագույն էին, այդ պատճառով էլ Դիսնեյի էկրանավորումների մեջ նրա անվանակիցը միշտ թխահեր է։ Մեծանալուն զուգընթաց Քրիստոֆերի մազերը բացացել են, ինչպես Ալանինը։
Իր առաջին ծննդյան օրը Քրիստոֆերը հորից նվեր է ստացել «Ֆառնել» (Alpha Bear) լոնդոնյան ընկերության Թեդդի արջուկին, որին անվանել է Էդվարդ։ Այդ խաղալիք արջուկը եղել է ոչ միայն տղայի մշտական ուղեկիցը, այլ նաև իրական Վինի արջի հետ, որին Միլները տեսել էին Լոնդոնի կենդանաբանական այգում, դարձել է Վինի Թուխի մասին գրքի գլխավոր հերոսի ստեղծման ոգեշնչման աղբյուր։ Խաղալիք արջուկի հասակը մոտ 2 ֆուտ էր, ուներ բաց գույն, նրա աչքերը հաճախ էին դուրս գալիս։
Ալանի և Դորոթիի ամուսնությունն այդքան էլ երջանիկ չէր, իսկ նրանց սերը միակողմանի էր (Դորոթին, ըստ էության, երբեք չէր թաքցնում, որ Ալանի հետ ամուսնացել է մաքուր հաշվարկով)։ Քրիստոֆերին ողջ մանկության ընթացքում խնամել է նրա դայակը՝ Օլիվիա Ռենդ Բրոկուելլին (Միլնի «Թագավորական պալատ» բանաստեղծության մեջ նրա անունն Էլիս է) ։ Չնայած Ալանը որդու ծննդյան պահին կորցրել էր հետաքրքրությունն ուղղափառ քրիստոնեության նկատմամբ և Քրիստոֆերին այդպես էլ չի մկրտել, բայց Օլիվիային թույլատրել է որդուն կրոնական դաստիարակություն տալ։ Ծնողների հետ շփումը սահմանափակվել է նախաճաշի, թեյի ժամանակ ու երեկոյան՝ քնելուց առաջ, կարճատև պահերով․ Ալանն իր ամբողջ ժամանակն անցկացնում էր իր առանձնասենյակում գրելով, իսկ Դորոթին ընդհանրապես չէր հետաքրքրվում որդով՝ գերադասելով աշխարհիկ կյանքը։ Մեծանալով՝ Քրիստոֆերը փորձել է ծնողների հետ ավելի շատ ժամանակ անցկացնել, բայց քանի որ Ալանն ու Դորոթին իրենց ազատ ժամանակը տարբեր ձևով էին անցկացնում, Քրիստոֆերը ձգտում էր այդ ժամանակը հերթով անցկացնել նրանց հետ։ Բարրի Գանը «Ալան Միլն։ Վինի Թուխը և այլ անախորժությունները» կենսագրական հոդվածում գրել է, որ ծնողներն ու նրանց ամուսնությունը Քրիստոֆերի համար մինչև կյանքի վերջ մնացել են հանելուկ։
Հոր հետ շփումը խթանել է Քրիստոֆերի հետաքրքրությունը մաթեմատիկայի և կրիկետի, ինչպես նաև պացիֆիզմի նկատմամբ։ Չնայած Քրիստոֆերը բավականին խելացի էր իր տարիքի համեմատ, հետագայում խիստ քննադատաբար է խոսել իր մտավոր ունակությունների մասին․ նա կարող էր հեշտությամբ լուծել մաթեմատիկական բարդ խնդիրներ, բայց ձախողվում էր պարզերը լուծել փորձելիս։ Նրա բնական ամաչկոտությունն ի վերջո հանգեցրել է նրան, որ կրիկետի նկատմամբ հետաքրքրությունը ժամանակի ընթացքում մարել է, իսկ մաթեմատիկայի նկատմամբ սերը կորել, երբ նա ընդունվել է Քեմբրիջ։ Քրիստոֆերն իր բազմաթիվ նամակների մեջ նշել է, որ Ալանը չի կարողացել երեխաների հետ լեզու գտնել, և որ ինքը մանկության տարիներին հոր հետ մտերիմ չի եղել։ Սակայն 1931 թվականին Դորոթին 3 տարով մեկնել է ԱՄՆ՝ ամերիկացի սիրեկանի մոտ, ինչը, վերջապես, Քրիստոֆերին ու Ալանին հնարավորություն է տվել մտերմանալ, և հետագայում Քրիստոֆերն իր կյանքի այդ ժամանակահատվածը հիշել է կարոտով։ Մոր հետ շփումների արդյունքում նրա մոտ բացահայտվել են ձեռքի աշխատանքի կարողություններ։ Տղան ուներ գործիքների հավաքածու, որոնցով զբաղվում էր իր սիրելի (7 տարեկանում) զբաղմունքով․ քանդում և հավաքում էր մանկասենյակի դռների փականները։ 10 տարեկանում նա մեծ ժամացույցից հանել էր ճոճանակն ու ձևափոխել իր խաղալիք փողավոր ատրճանակը, որը կարողանում էր կրակել «իսկական» փամփուշտներով։
Քրիստոֆերի մանկության մտերիմ ընկերը Աննա Դարլինգտոնն էր, որը տղայից 8 ամսով մեծ էր։ Աննան Քրիստոֆերի հետ դարձել է «Այժմ մենք վեց տարեկան ենք» (Now We Are Six) ժողովածուի մի քանի բանաստեղծությունների հերոսները։ Ինչպես Քրիստոֆերը, որն ուներ Էդվարդ արջուկը, Աննան նույնպես ուներ սիրելի խաղալիք՝ Ջամբո կապիկը։ Անհայտ է մնացել, թե Ալանը մտադիր էր արդյոք Ջամբոյին դարձնել Վինի Թուխի մասին գրքի կերպարներից։
Այն պահին, երբ Ալանը Վինի Թուխի մասին գրքերի շնորհիվ ստացել է զանգվածային ժողովրդականություն և ճանաչում, Էդվարդ արջուկն այլևս Քրիստոֆերի սիրելի խաղալիքը չէր, բայց վերջինս ստիպված էր այն պահել իր սենյակում և նրա հետ ներկայանալ լրագրողներին։
Դպրոցական տարիներ
Մանկության տարիներին Քրիստոֆերը սիրում էր հորն օգնել գրքերի ստեղծման գործում։ Նա դարձել է Ալանի «Երբ մենք բոլորովին փոքր էինք» (When We Were Very Young) և «Այժմ մենք վեց տարեկան ենք» ժողովածուների բանաստեղծությունների մի քանի հերոսների նախատիպը։ Մի անգամ Քրիստոֆերն իր ծնողների համար կազմակերպել էր ոչ մեծ խաղ, որի ժամանակ իր հերոսների ու ընկերների հետ ներկայացրել է մի քանի պատմություններ։ Մինչև դպրոց գնալը նրան, իր իսկ խոսքերով, «լիովին դուր էր գալիս լինել Քրիստոֆեր Ռոբինը և լինել հայտնի», սակայն Գիբսի անկախ դպրոցում, որտեղ Քրիստոֆերն ընդունվել էր 1929 թվականին, դասընկերներն սկսել են նրան ծաղրել, որոնք բարկացնում էին գրքերից և հատկապես «Vespers» բանաստեղծությունից մեջբերումներով, որտեղ կար այսպիսի տող․ «Hush! Hush! Whisper who dares! Christopher Robin is saying his prayers» (Լո՛ւռ։ Լո՛ւռ։ Ո՜վ համարձակվեց քչփչալ։ Քրիստոֆեր Ռոբինն է աղոթում։)։ Հավանական է, որ այստեղ դաժան կատակի դեր է կատարել Օլիվիայի կրոնական դաստիարակությունը։ Արդյունքում Քրիստոֆերը տարիքի հետ աստիճանաբար սկսել է ատել այն փառքը, որը ձեռք էր բերել հոր ստեղծագործությունների շնորհիվ։
9 տարեկանում Քրիստոֆերը տեղափոխվել է տղաների մեկ այլ անկախ՝ Սթոուի դպրոց (Բաքինգեմշիր), որտեղ սկսել է զբաղվել բռնցքամարտով, որպեսզի հակահարված տա դասընկերների սուր ծաղրանքներին։ 1939 թվականին նա արժանացել է Քեմբրիջի Տրինիտի քոլեջում անգլերեն սովորելու կրթաթոշակի։
Հետագա կյանք
Երբ սկսվել է Երկրորդ համաշխարհային պատերազմը, Քրիստոֆերը դադարեցրել է իր պարապմունքները և փորձել միանալ անգլիական բանակին, բայց բժշկական հանձնաժողովը չի անցել։ Այդ ժամանակ հայրը, օգտագործելով իր ազդեցությունը, հասել է նրան, որ Քրիստոֆերին որպես ինժեներ գրանցել են Թագավորական ինժեներիայի զորամիավորումում։ 1942 թվականի հուլիսին Քրիստոֆերը, ստանալով սպայի կոչում, սկզբում ուղարկվել է Միջին Արևելք, ապա՝ Իտալիա։ Բայց նույնիսկ արտասահմանում ծառայելիս Քրիստոֆերն իր վրա ուշադրություն է գրավել որպես Միլնի որդի և այդ պատճառով էլ ավելի է ատել հոր ստեղծագործությունը, քանի որ այն համարում էր իր մանկության շահագործում։ Քրիստոֆերին Իտալիան շատ է դուր եկել, նրան նույնիսկ հաջողվել է տեսնել Վեզուվի վերջին ժայթքումը։ Այստեղ նա հանդիպել է պատանեկան իր առաջին սիրուն՝ իտալա-ավստրիացի Գեդդային, որն աշխարհազորայինների խմբից էր։ Աղջիկը սովորել էր Վենետիկի համալսարանում, որտեղ ուսումնասիրել էր անգլերեն և այն, փաստորեն, յուրացրել Քրիստոֆերի շնորհիվ, որն էլ իր հերթին բարելավել էր իր իտալերենը։ Իտալական կամպանիայի ընթացքում Քրիստոֆերը գլխից վիրավորվել է կոտորակառումբով կամրջի ռմբակոծության ժամանակ (կամուրջն ինքն էր կառուցել)։ Եվ չնայած դա լուրջ ազդեցություն չի ունեցել նրա առողջության վրա, բայց 50 տարի անց նրա ուղեղում հայտնաբերվել են մետաղյա փոքր բեկորներ։ Վնասվածքից հետո Քրիստոֆերը ազատ է արձակվել զինվորական ծառայությունից և վերադարձել Քեմբրիջ, սակայն մինչ այդ հասցրել է սեր խոստովանել Գեդդային և խոստացել վերադառնալ նրա մոտ։ Վերադառնալուց վեց ամիս անց նրա սիրավեպն աստիճանաբար վերացել է։ Գեդդայի վերջին նամակը, որով աղջիկը նրան շնորհավորել է նշանադրության առթիվ, ստացել է 1948 թվականին։ Ուսման ավարտին Քրիստոֆերն ստացել է անգլերենի երրորդ աստիճանի բակալավրի դիպլոմ։
Ապրիլի 7-ին Քրիստոֆերը նշանադրվել է իր բարեկամուհի Լեսլի Սելինկուրտի հետ, իսկ նույն թվականի հուլիսի 24-ին նրանք ամուսնացել են։ Քրիստոֆերի ծնողները հավանություն չեն տվել այդ ամուսնությանը, Դորոթին լարված հարաբերություններ ուներ իր եղբայր Օբրիի՝ Լեսլիի հոր հետ, նա ցանկանում էր, որ որդին ամուսնանա մանկության ընկերուհու՝ Աննա Դարլինգտոնի հետ, իսկ Ալանը նորապսակների արյունակցական կապի պատճառով անհանգստանում էր ապագա թոռների համար։ Քրիստոֆերը ցանկանում էր հոր նման գրող դառնալ, բայց հետպատերազմական ժամանակաշրջանը շատ դժվար էր գրողների համար, իսկ միայն բակալավրի երրորդ աստիճան ունենալով նա չէր կարող օգտվել ավանդական միջոցներից։ Բացի այդ, Քրիստոֆերը գիտակցում էր, որ որպես գրող իրեն միշտ պետք է համեմատեն հոր հետ։ Ի լրումն դրա՝ Լեսլիին «Վինի Թուխը» նույնպես դուր չէր եկել, այդ պատճառով էլ Քրիստոֆերի սերը համանուն կերպարի նկատմամբ վերջնականապես գոլորշիացել է։ 1951 թվականին Քրիստոֆերը կնոջ հետ տեղափոխվել է Դարթմուտ, որտեղ բացել են «Հարբուր» գրախանութը։ Դորոթին որդու որոշումը տարօրինակ է համարել, քանի որ Քրիստոֆերին այդքան էլ չէր դուր գալիս գրքեր վաճառելը և նաև Վինի Թուխի երկրպագուների հետ հանդիպելը։ Այնուամենայնիվ Քրիստոֆերը և Լեսլին երկար տարիներ խանութը կառավարել են առանց որևէ օգնության (օրնակ՝ Վինի Թուխի մասին գրքերի վաճառքից ստացված հոնորարների) ։ Քրիստոֆերն իր կյանքի այդ ժամանակահատվածում վերջնականապես ազատվել է բնածին ամաչկոտությունից։
Երբ հայրը լրջորեն հիվանդացել է, Քրիստոֆերը ժամանակ առ ժամանակ մեկնել է ծնողների մոտ՝ Կոտչֆորդ-Ֆարմ, բայց հոր մահից հետո մոր հետ չի տեսնվել 15 տարի՝ մինչև նրա մահը, նույնիսկ մահվան մահճում մայրը հրաժարվել է տեսնել որդուն։ Բարրի Գանն իր հոդվածում գրել է, որ Դորոթիի՝ իր որդուն չտեսնելու ցանկությունը պայմանավորված էր նրանով, որ հոր թաղման ժամանակ Քրիստոֆերն ինչ-որ այնպիսի բան է շշնջացել նրա ականջին, որ վերջինս նույն պահին ապտակել է նրան։ Ալանի հուղարկավորությունից հետո Քրիստոֆերն այլևս չի վերադարձել Կոտչֆորդ-Ֆարմ, իսկ Դորոթին շուտով, վաճառելով ամուսնու իրերը, վաճառել է նաև տունն ու տեղափոխվել Լոնդոն։
Հոր մահից մի քանի ամիս անց՝ 1956 թվականին, ծնվել է Քրիստոֆերի դուստրը՝ Քլեր Միլնը, որի մոտ ախտորոշվել է մանկական ուղեղային կաթված։ 52-ամյա Քրիստոֆերը, խանութի կառավարման ղեկը հանձնելով Լեսլիին, սկսել է գրել ինքնակենսագրությունը, որի առաջին մասը «The Enchanted Places» (Կախարդված վայր) վերնագրով հրատարակվել է 1974 թվականին։ Այնտեղ նա պատմել է այն խնդիրների մասին, որոնց մանկության տարիներին բախվել է Վինի Թուխի պատճառով։ Երկրորդ մասը վերնագրել է «The Path Through The Trees» (Ճանապարհ ծառի միջով) և շոշափել նույն թեմաները։ Երրորդ մասում, որ կոչվում էր «The Hollow On The Hill» (Դատարկություն բլրի վրա), պատմել է կյանքի մասին ունեցած փիլիսոփայական իր հայացքների մասին։ Քրիստոֆերի հարազատ խաղալիքները, որոնք գրքերի հերոսների համար որպես նախատիպ են ծառայել, նվիրաբերվել են Նյու Յորքի հանրային գրադարանին, ինչն առաջացրել է երկրպագուների մեծ մասի դժգոհությունը։ Սակայն Քրիստոֆերը բացատրել է, որ «դրանք վաղուց իրեն չեն հետաքրքրում». նա բավականին բացասաբար է վերաբերվում Վինի Թուխի առևտրայնացմանը։
Մահ և ժառանգություն
Քրիստոֆեր Ռոբին Միլնի մոտ մկանաթուլություն ախտորոշելուց հետո նա ապրել է ևս մի քանի տարի և մահացել 1996 թվականի ապրիլի 20-ին։ Նրա մահից հետո «The Observer» թերթը գրել է, որ Քրիստոֆերը «համոզված աթեիստ էր»։
Քրիստոֆերի այրու՝ Լեսլի Միլնի նախաձեռնությամբ 2002 թվականին հիմնադրվել է բարեգործական «Քլեր Միլնի հիմնադրամը» ՝ նպատակ ունենալով Դևոնում և Կոռնուոլում օգնել հիվանդ այնպիսի երեխաների, ինչպիսին էր նրանց դուստր Քլերը ։ Հիմնադրամին է անցնում Վինի Թուխի կերպարն օգտագործելու համար (որի իրավունքն ունի Քլեր Միլնը) տրվող հոնորարների զգալի մասը։ Քլերը մահացել է 2012 թվականին՝ 56 տարեկան հասակում, սրտի պաթոլոգիայի բնական պատճառներից։
«Հարբուր» խանութը, որը բացման պահից Դարթմուտի միակ անկախ խանութն էր, 2011 թվականի սեպտեմբերի 11-ին փակվել է նրա ներկայիս սեփականատերեր Ռոլանդի և Քերոլայն Աբրամի կողմից, քանի որ չի կարողացել մրցակցել ինտերնետ-խանութների ու տեղի սուպերմարկետների հետ, նաև այն պատճառով, որ շենք ներկայիս սեփականատերերը ավելացրել էին վարձավճարը։ Սակայն նույն թվականի դեկտեմբերին երկրպագուները գնել են խանութի ողջ կահույքն ու դառնալով նրա նոր սեփականատերերը՝ խանութը բացել նոր շենքում։
Կերպարի նախատիպ
Իր ինքնակենսագրական գրքերում Ք. Միլնը խոստովանել է «Վինի Թուխի» և նրա գլխավոր հերոսի հանրաճանաչության նկատմամբ ունեցած իր բացասական վերաբերմունքը. «Կար երկու բան, որ մթագնում էին իմ կյանքը և որոնցից ես պետք է ազատվեի. իմ հոր փառքն ու «Քրիստոֆեր Ռոբինը»…» : «Քրիստոֆեր Միլնին ողջ կյանքի ընթացքում հետապնդել է հոր ստեղծածը, և և նրան Քրիստոֆեր Ռոբինի փոխարեն ընդունում էին հիմնականում այն պատճառով, որ հասարակությունը չափազանց շատ էր ուզում հավատալ, որ «կախարդված վայրը» գոյություն ունի» ։ Բազմաթիվ կարծիքներ են արտահայտվել կերպարի և նրա նախատիպի փոխադարձ կապի վերաբերյալ. այսպես, համաձայն տեսություններից մեկի՝ Քրիստոֆերը միաժամանակ նախատիպ է եղել Քրիստոֆեր Ռոբինի և Դնչիկի համար, վերջինս արտացոլում էր նրա իսկական էությունը. նևրոտիկ երեխա, որին դաստիարակել էին որպես աղջիկ ։
Որոշ ժամանակակիցներին այն, թե ինչպես է Միլնը բանաստեղծություններում և գրքերում նկարագրել որդուն, թվացել է կեղծ ու սպեկուլյատիվ։ Այսպես, Պ. Գ. Վուդհաուսը, որ Միլնին շատ լավ գիտեր, «Քնարական գրոհ» (Rodney Has a Relapse) պատմվածքում ծաղրել է Քրիստոֆեր Ռոբինի մասին բանաստեղծությունները ։
Արտաքին հղումներ
Կատեգորիա:Վինի Թուխ Կատեգորիա:Անգլիացի գրողներ Կատեգորիա:Անգլիացի աթեիստներ
Սամվել Սաֆարյան (ճարտարապետ)
Սամվել Առաքելի Սաֆարյան, հայ ճարտարապետ, ՀԽՍՀ արվեստի վաստակավոր գործիչ (1940), վաստակավոր ճարտարապետ (1968), ԽՍՀՄ ճարտարապետության ակադեմիայի ակադեմիկոս (1950)։
Ճարտարապետ Լիա Սաֆարյանի հայրն է։
Կենսագրություն
1928 թվականին ավարտել է Երևանի պետական համալսարանի տեխնիկական ֆակուլտետի ճարտարապետության բաժինը։
Աշխատակցել Է Ալեքսանդր Թամանյանին։ 1930 թվականից աշխատել է «Երգիպրոգոր» նախագծային ինստիտուտում, 1938-1941 թվականներին՝ Երքաղխորհրդի ճարտարապետության արվեստանոցի վարիչ, 1955-1969 թվականներին՝ Հայպետնախագիծ ինստիտուտի տիպային նախագծման արվեստանոցի ղեկավար։ 1931 թվականից՝ նաև Երևանի պոլիտեխնիկական ինստիտուտի դասախոս (պրոֆեսոր՝ 1944 թվականից)։ 1941-1949 թվականներին՝ Հայաստանի ճարտարապետների միության վարչության նախագահ։
Ստեղծագործական գործունեություն
Սաֆարյանի նախագծերով Երևանում կառուցվել են՝
Սաֆարյանի գործերին բնորոշ են ճարտարապետական մտահղացման, հատակագծման ռացիոնալությունն ու հստակությունը, գործառնատեխնոլոգիական, կառուցվածքային և ծավալատարածական, գեղագիտական խնդիրների սերտ համադրումը, երկաթբետոնե կմախքի և քարի կիրառման ազգային ձևերի ներդաշնակման ձգտումը, ճարտարապետական օրգանիզմի ներքին և արտաքին դրսևորումների միասնությունը։
1951-1959 թվականներին եղել է ՀԽՍՀ Գերագույն Խորհրդի պատգամավոր ։
Ծանոթագրություններ
Կատեգորիա:Հայ ճարտարապետներ Կատեգորիա:ԵՊՀ շրջանավարտներ Կատեգորիա:ՀԽՍՀ վաստակավոր ճարտարապետներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Կարմիր աստղի շքանշանի ասպետներ Կատեգորիա:ՀԽՍՀ արվեստի վաստակավոր գործիչներ Կատեգորիա:ՀԽՍՀ պետական մրցանակի դափնեկիրներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Ուեյն Օլվեյն
Ուեյն Օլվեյն (Wayne Allwine, ), ամերիկացի հնչյունավորման դերասան, մոնտաժոր, հայտնի է նրանով, որ նվագում է հարվածային գործիքների վրա։ 32 տարի շարունակ հնչյունավորել է Միկի Մաուսին։ 1986 թվականին ստացել է «Էմմի» մրցանակ՝ «Հեռուստասերիալի լավագույն հնչյունային մոնտաժող» (Outstanding Sound Editing for a Series) կատեգորիայում։
Կենսագրություն
Առաջին անգամ էկրանին հայտնվել 7 տարեկանում՝ «House Party» հաղորդման շրջանակներում։ Դպրոցում ստեղծել է իր երաժշտական խումբը՝ «The International Singers», որը հաջողությամբ ելույթ էր ունենում Կալիֆոռնիայի տարածքում։ Ձայնագրվել է հայտնի երաժիշտներ Բոբի Վինտոնի և Դոբի Գրեի հետ։ Եղել է Arrows խմբի անդամ։
1991 թվականին ամուսնացել է հնչյունավորման դերասանուհի Ռուսի Թեյլորի հետ, ով 1986 թվականից հնչյունավորում էր Մինի Մաուսին, և ապրել է նրա հետ մինչև իր մահը՝ 2009 թվականը։ 2008 թվականին նրանք միասին արժանացել են «Դիսնեյի առասպել» կոչմանը։
Ուեյն Օլվեյնը մահացել է 2009 թվականի մայիսի 18-ին շաքարային դիաբետից, որը հանդիսացել էր սրտամկանի ինֆարկտի առաջացման պատճառ ։
Նախկին ամուսնություններից ունեցել է երեխաններ՝ Էրին, Փիթեր, Քրիստոֆեր և Ջոշուա։ Ունի Իսահակ անունով թոռնիկ։
Արտաքին հղումներ
Կատեգորիա:«Էմմի» մրցանակի դափնեկիրներ Կատեգորիա:Ամերիկացի դերասաններ Կատեգորիա:Հնչյունավորողներ Կատեգորիա:Ամերիկացի հնչյունավորողներ Կատեգորիա:Սրտամկանի ինֆարկտից մահացածներ
Միջազգային զինվորական ատյանի հրովարտակ
Ատյանի առաջ կանգնած պատերազմական հանցագործներին մեղադրանք է ներկայացվել ագրեսիվ պատերազմի նախապատրաստելու և սանձազերծելու, այսինքն՝ խաղաղության դեմ հանցագործությունների, պատերազմական հանցագործությունների և մարդկության դեմ ուղղված հանցագործությունների համար։ Հրովարտակի 6-րդ կետի համաձայն, մարդկության դեմ ոճրագործություն են ճանաչվել «պատերազմից առաջ կամ պատերազմի ընթացքում քաղաքացիական բնակչության սպանությունը, բնաջընջումը, ստրկացումը, տեղահանությունը և նրա դեմ գործադրված այլ անմարդկային գործողությունները, կամ քաղաքական, ռասայական, կամ կրոնական շարժառիթներով հալածանքները...»։ Հրովարտակի այս կետը հիմք է հանդիսացել «ցեղասպանություն» հասկացության՝ որպես միջազգային հանցագործության իրավական նորմի մշակման համար։ Հրովարտակում ընդունված սկզբունքները որպես միջագգային իրավունքի հանրաճանաչ սկզբունքներ հաստատվել են ՄԱԿ-ի գլխավոր ասամբլեայի բանաձևերում։ Հետագայում դրանց հիման վրա ընդունվել է պատերազմական հանցագործությունների և մարդկության դեմ ուղղված հանցագործությունների նկատմամբ վաղեմության ժամկետի չկիրառման մասին ՄԱԿ-ի կոնվենցիան (1968)։
Գրականություն
Կատեգորիա:Նացիստական Գերմանիա
Քրիսթալ (կապիկ)
Քրիսթալ (Crystal), ), ամերիկյան կապիկ-դերասանուհի, առավել հայտնի է «Ջորջը ջունգլիից» ֆիլմից, «Գիշերը թանգարանում» տրիլոգիայում և «Անասնաբուժական կլինիկա» հեռուստասերիալում կատարած իր դերերով։ Նրան անվանում են «Կենդանական աշխարհի Անջելինա Ջոլի» ։
1996 թվականին Թոմ Գունդերսոնը հոլիվուդյան գործակալության պատվերով կենդանիների ընտրության համար մեկնել է Ֆլորիդա՝ կապուցինա-կապիկ ձեռք բերելու նոր ֆիլմում նկարահանվելու համար ։ Սկզբում նրա ուշադրությունը գրավել են երկու այլ կապիկ, սակայն Թոմը չի կարողացել անտարբեր անցնել Քրիսթալի կողքով։ Այսպես գործակալությունն ստացել է երեք նոր դերասան։ Իր ներկայիս անունը նա ստացել է հայտնի քանթրի-կատարող Քրիսթալ Գեյլի պատվին։
Նրա դերերը կինոյում թույլ են տվել «New York Magazine»-ի մեկնաբան Բենջամին Ուոլլեսին անվանել Քրիսթալին «բնածին դերասանուհի» ։
Շտեֆան Ժարի
Շտեֆան Ժարի (Štefan Žáry, ), սլովակ և չեխ բանաստեղծ, արձակագիր, էսսեիստ, թարգմանիչ, Չեխոսլովակիայի վաստակավոր արտիստ (1968)։ Կլեմենտ Գոտվալդի անվան պետական մրցանակի դափնեկիր (1961)։
Կենսագրություն
Շտեֆան Ժարին ծնվել է 1918 թվականին Պոնիկիում։ Սովորել է Բրատիսլավայի Կոմենսկու անվան համալսարանի փիլիսոփայության ֆակուլտետում։ 1942 թվականին զորակոչվել է բանակ, կռվել իտալական ճակատում։ Պատերազմից հետո 1948-1950 թվականներին ապրել է Հռոմում, եղել է «Národní obrodě» հրատարակչության խմբագիր։ 1950 թվականից եղել է Սլովակիայի գրողների միության անդամ։ Շտեֆանի գործունեությունը հիմնականում կապված է «Սլովակիայի գրող» հրատարակչության հետ, որտեղ նա աշխատել է շուրջ 20 տարի խմբագրից մինչև տնօրեն։ Գրական ասպարեզ է մտել սյուրռեալիստական բանաստեղծություններով («Սրտերի խճանկար», ժողովածու, 1938) ։
Արտաքին հղումներ
Կատեգորիա:Սլովակ բանաստեղծներ Կատեգորիա:Չեխ բանաստեղծներ Կատեգորիա:Երկրորդ համաշխարհային պատերազմի մասնակիցներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Սլովակ լեզվաբաններ Կատեգորիա:Բանաստեղծներ այբբենական կարգով
Տարրական էլեկտրական վիբրատոր։ Հերցի դիպոլ
Տարրական էլեկտրական վիբրատոր է կոչվում այն տարրական ճառագայթիչը, որը համապատասխանում է հետևյալ հիմնական պահանջներին՝
Այս երկու պայմանը բավարար են, որ անտենան կոչվի տարրական։ Տարրական ճառագայթիչի գորխնական մոդել է Հերցի դիպոլը։ Տարրական էլեկտրական վիբրատորի դաշտը կորդինատային համակարգում ունի երեք բաղադրիչ՝ E վեկտորի շառավիղային, E վեկորի միջօրեական և E վեկտորի ազիմուտային։ Մեզ կհետաքրքրի էլեկտրական վիբրատորի էլեկտրամագնիսական դաշտը շատ մեծ հեռավորության վրա, այսինքն՝ հեռավոր գոտում։
Նշանակենք Eη- շոշափող բաղադրիչը, այսինքն՝ շառավղային մասը, որը հավասար կլինի զրոյի, եթե r>λ: Այս պայմանի կատարման դեպքումգոյանում է TEM ալիք, ինչը, այլ կերպ ասած, նշանակում է ճառագայթման առկայություն։
Հերցի դիպոլի ստեղծած դաշտն ամբողջ տարածությունում գծային բևեռացում ունի։ Այդպիսի վիբրատորի հեռավոր գոտին ֆիզիկապես իրեն մոտիկ է և գտնվում է λ-ի մասերի տարածության վրա։ Գործնականում իդեալական կետային աղբյուրի համար հեռավոր գոտին սկսվում է անմիջապես աղբյուրից, և քանի որ l«λ, ուստի տվյալ դեպքում մենք թույլ է տալիս համարել, որ M կետը գտնվում է հեռավոր գոտում։
Հեռավոր գոտում գոյություն ունի միայն դաշտի երկու բաղադրիչ՝ Eθ և Hφ։ Դաշտի համար կարող ենք գրել հետևյալ բանաձևերը՝ Eθ=j (60ΠIl/λr)sinθe-jkr Hφ=E/W=j(Il/2rλ)sinθe-jkr 1.1 Eη=0 I-ն՝ հոսանքի ամպլիտուդն է վիբրատորում, l-ը՝ վիբրատորի երկարությունը, r-ը՝ վիբրատորից մինչև դիտարկման կետ հեռավորությունը, θ-ն՝ վիբրատորի առանցքի և դեպի դիտարկման կետ ուղղության մինչև անկյունը, W-ն՝ ազատ տարածությունում ալիքային դիմադրությունը։ Նորմավորումից հետո կստանանք, ՈՒԴ-ի համար հետևյալ բանաձևերը՝ F(θ)=sinθ F(φ)=const Տարրական վիբրատորի կողմից ստեղծած դաշտի լարվածությունը հեռավոր գոտում գտնվող դիտարկման կետում 1.1 բանաձևի համաձայն կախված է դեպի այդ կետ ուղղության անկյունից՝ sinθ: Հետևաբար տարրական վիբրատորը ամենապարզ տեսակի ուղղված անտենա է։ θ=0 առանցքի ուղղությամբ վիբրատորը չի ճառագայթում, θ-ի մեծացման հետ ճառագայթումը մեծանում է և հասնում է մաքսիմումի առանցքին ուղղահայաց ուղղության դեպքում։
Ուղղվածության դիագրամը սովորաբար ցույց են տալիս կամ ազիմուտային, կամ միջօրեական հարթությունում։
Բևեռային կորդինատային համակարգում E վեկտորի հարթությունն անցնում է վիբրատորի առանցքով և կոչվում է միջօրեական, H վեկտորի հարթությունն ուղղահայաց է վիբրատորի առանցքին և անցնում է նրա մեջտեղով(հասարակախային հարթություն)։ Վիբրատորի առանցքային սիմետրիայի շնորհիվ կարող ենք ասել, որ նրա դաշտի լարվածությունը կախված չէ φ անկյունից, այսինքն՝ վիբրատորը օժտված չէ ուղղվածության հատկություններով հասարակածային հարթությունում։
Շառավիղ- վեկտորը, որն անցկացված է կոորդինատների սկզբից տվյալ անկյան տակ, էլեկտրական դաշտի լարվածությունն է։ Դիագրամի մակերեսը, որոնք գտնվում են ուղղահայաց առանցքի աջ և ձախ կողմերում, շրջանագծեր են, որոնց կենտրոնը գտնվում է հորիզոնական առանցքի վրա։ Այդպիսի դիագրամն ունի ճիշտ ութի տեսք։
Հասարակածային հարթությունում ՈՒԴ-ն շրջանագծի տեսք ունի։ Տարածային ՈՒԴ-ն տվյալ դեպքում- տորոիդ է, որը կարող է ստացվել՝ վիբրատորի առանցքի շուրջ դիագրամը շրջելով։ Բևեռային կորդինատային համակարգում կառուցված ՈՒԴ-ները շատ պատկերավոր են բնութագրում ճառագայթած դաշտի բաշխվածությունը տարածությունում։ Դեկարտյան կորդինատային համակարգում կառուցված ՈՒԴ-ն հարմար է այն դեպքում, երբ անտենան ունի ավելի լավ ուղղվածության հատկություններ։
Կատեգորիա:Անտենաներ
Ասիայի պետությունների և կախյալ տարածքների ցանկ
Եվրասիա աշխարհամասի բնակչության մեծ մասը գտնվում է Եվրոպայում իսկ տարածքի մեծ մասը՝ Ասիայում։ Թուրքիան և Ղազախստանն ընդգրկված են Եվրոպական երկրների ցանկում ։ Եվրոպական երկրների մեջ են մտնում նաև Ադրբեջանը, Վրաստանը և Կիպրոսը, որպես ԵՄ անդամ, սակայն աշխարհագրորեն այս պետությունները գտնվում են ամբողջությամբ Ասիայում ։
Սայդինգ Սփրինգի աստղադիտարան
Սայդինգ Սփրինգի աստղադիտարան (Siding Spring Observatory, ՄԱՄ կոդը՝ 413), գտնվում է Ավստրալիայի Նոր Հարավային Ուելս նահանգի Կունաբարաբրան քաղաքի մոտ, կազմում է Ավստրալիայի ազգային համալսարանի (ANU) Աստղագիտության և աստղաֆիզիկայի հետազոտումների բաժնի (RSAA) մաս։ Աստղադիտարանում է տեղադրված Անգլո-Ավստրալիական աստղադիտակը (ԱԱԱ), ինչպես նաև մի շարք այլ աստղադիտակներ որոնք պատկանում են Ավստրալիայի ազգային համալսարանին (ԱԱՀ), Նոր Հարավային Ուելսի համալսարանին և այլ կառույցներին։ Աստղադիտարանը գտնվում է ծովի մակերևույթից 1165 մետր բարձրության վրա, Վարումբանգլ ազգային պարկում Վուրատ լեռան վրա, այս լեռը նաև անվանում են Սայդինգ Սփրինգ լեռ։
Աստղադիտարանում տեղակայված սարքավորումների արժեքը գնահատվում է ավելին քան 100 միլիոն ավստրալիական դոլար ։ Այստեղ տեղակայված են ավելին քան 50 աստղադիտակներ, դրանցից որոշները գործող չեն։
Պատմություն
1924 թվականին Ավստրալիայի կառավարությունը հիմնեց Մաունթ Ստրոմլո աստղադիտարանը։ Երկրորդ համաշխարհային պատերազմից հետո աստղագիտական հետազոտությունների ուղղվածությունը փոխվեց արևային հետազոտություններից դեպի աստղերի հետազոտություններ։ 1953-ից 1974 թվականները աստղադիտարանի 1,9 մ աստղադիտակը հանդիսանում էր Ավստրալիայում գտնվող ամենամեծ օպտիկական աստղադիտակը։
Արդեն 1950-ական թվականներին Ավստրալիական մայրաքաղաքային տարածքի Կանբերրա քաղաքի փողոցային լույսերը լուսավորում էին Մաունթ Ստրոմլոյի երկինքը, այնքան, որ խոչնդոտում էին աստղագիտական հետազոտությունները։ Նոր աստղադիտարանի տարածքի որոնումը ստանձնեց Բարտ Բոկը։ Որոնումների արդյունքներում առաջ քաշվեցին երկու հնարավոր տեղաբաշխումներ - Սայդինգ Սփրինգ և Մաունթ Բինգար (կրկին Նոր Հարավային Ուելս նահանգի Գրիֆիթ քաղաքի մոտ) ։ Սայդինգ Սփրինգը առաջարկվեց Հարլեյ Վուդի կողմից, ով այդ ժամանակ Նոր Հարավային Ուլես նահանգի կառավարության աստղագետն էր։ Տեղանքի ստուգումը իրականացրեց Արթուր Հոգը։
Սայդինգ Սփրինգը ընտրվեց Ավստրալիայի ազգային համալսարանի կողմից 1962 թվականին, հիմնականում մութ և մաքուր երկնքով գիշերների պատճառով։ 1960-ականների կեսին ԱԱՀ-ն տեղադրեց այստեղ արդեն երեք աստղադիտակ, օժանդակ կառույցների հետ միասին։ 1984 թվականին Ավստրալիայի վարչապետ Բոբ Հոուկը բացեց ԱԱՀ-ի ամենամեծ աստղադիտակը՝ 2,3 մ ապերտուրով աստղադիտակը, որը տեղակայված էր հասարակ պտտվող խորանարդաձև գմբեթում։
1950-ականներից սկսած Սայդինգ Սփրինգի զարգացումներից անկախ, բրիտանական և ավստրալիական կառավարությունները սկսել էին բանակցել շատ մեծ աստղադիտակի կառուցման շուրջ։ Երբ այս բանակցությունները ավարտվեցին 1969 թվականին, Սայդինգ Սփրինգ աստղադիտարանի ենթակառուցվածքները արդեն իսկ կառուցված էին և այն փաստորեն հանդիսացավ ակնհայտ տեղ այդ հսկայական աստղադիտակի տեղադրման համար։
Անգլո-Ավստրալիական աստղադիտակի կառուցման ընթացքում, վաղ 1970-ականներին, բրիտանական Գիտության և ճարտարագիտության հետազոտության խորհուրդը նաև կառուցեց այստեղ Շմիդտի աստղադիտակ, որը գտնվում է ԱԱԱ-ի գմբեթից 1 կմ հյուսիս-արևելք։ Շմիդտի աստղադիտակի համեմատաբար մեծ տեսադաշտը օժանդակում է ԱԱԱ-ի նեղ տեսանկյունը, և հնարավորություն ընձեռնում դիտարկել երկնքի ավելի մեծ հատվածներ համեմատաբար ավելի կարճ ժամանակահատվածում։ Հետաքրքրության արժանի մարմինները որոնք հայտնաբերվում են փոքր աստղադիտակով, դրանից հետո հետազոտվում են ավելի մեծ գործիքով։ 1987 թվականին Շմիդտի աստղադիտակը միձուլվեց ԱԱԱ-ի հետ։
Սայդինգ Սփրինգ աստղադիտարանում են տեղակայված նաև աշխարհի տարբեր երկրների գիտական հաստատությունների ատղադիտակներ, այս երկրների ցանկը ներառում է Կորեան, ԱՄՆ-ն, Միացյալ Թագավորությունը, Լեհաստանը, Հունգարիան, Գերմանիան և Ռուսաստանը։ 1990 թվականին փակվեց Թագավորական Գրինվիչի աստղադիտարանի Երկրի արբանյակների հետևման գործիքը, որը գործում էր 10 տարիների ընթացքում։
2012 թվականին բացվեց առաջին ինտերնետով հանրությանը հասանելի աստղադիտարանը՝ iTelescope.Net-ը, ավելին քան 25 աստղադիտակներով, որոնք տեղադրված են մեծ հավաքվող տանիքի տակ, և գտնվում են Շմիդտի աստղադիտակին մոտ։
2013 թվականի անտառային հրդեհ
2013 թվականի հունվարի 13-ին աստղադիտարանի շինությունները հայտնվեցին հսկայական անտառային հրդեհից վնասվելու վտանգի տակ։ Տասնութ աստղադիտարանի աշխատակիցներ տարհանվեցին Կունաբարաբրան։ Երեք աստղադիտարանի շինություններ քանդվեցին. այցելող գիտնականների համար նախատեսված մասնաշենքը, տնօրենի քոթեջը և հակահրդեհային կայանը ։ Հրդեհից պաշտպանման միջոցառումների արդյունքում հաջողվեց փրկել աստղադիտակները ։ Չնայած այն հանգամանքին, որ ծուխը, մոխիրը և այլ օդածին աղբ ներխուժեց որոշ աստղադիտակների գմբեթներ, բոլոր աստղադիտակները հաջողվեց փրկել կրակից։ Առաջին վերագործարկված աստղադիտակներն էին iTelescope հեռահար աստղադիտարանի սարքերը, արդեն իսկ հոընվարի 20-ին։ Անգլո-Ավստրալիական աստղադիտակը նորից սկսեց աշխատել նորմալ ռեժիմով 2013 թվականի փետրվարի կեսից ։
Այցելուներ
Աստղադիտարանի տարածքում կա այցելությունների համար նախատեսված տարածք և ցուցահանդես բաց երկնքի տակ, որտեղ նաև գործում է սրճարան և հուշանվերների խանութ։ Դպրոցական արձակուրդների ժամանակ աստղադիտարանում գործում են նաև տուրեր։ 15 անձից ավելին խմբերը կարող են դիմել աստղադիտարանում տուրի կամ ավտոբուսային տուրի։
Ամեն տարվա հոկտեմբեր ամսին կազմակերպվում է Բաց դռների օր, որի ժամանակ առաջարկվում են դասախոսություններ աստղագիտության մասին և տուրեր շատ աստղադիտակների գմբեթներ, որոնք բաց են այցելության համար միայն այս օրը։ Այս տուրերը կազմակերպվում են 3,9 մ Անգլո-Ավստրալիական աստղադիտակի, 1,24 մ Շմիդտի աստղադիտակի, iTelescope.Net ցանցի աստղադիտակերի, Սայդին Սփինգ 2,3 մ աստղադիտակի և 2 մ Ֆոլկս հարավ աստղադիտակի կառույցներ։
Դիտարկումների ծրագրեր
«Անգլո-Ավստրալիական Երկրին մոտեցող աստերոիդների հետազոտությունը» օգտագործել է 1,24 մ Շմիդտի աստղադիտակը 1990-ից 1996 թվականներին ։ Նույն աստղադիտակն է օգտագործել Ռադիալ արագության փորձ հետազոտության շրջանակներում։
Երկրին մոտեցող աստերոիդների որոնման Սայդինգ Սփրինգ հետազոտությունը (փակվել է 2013 թվականին) օգտագործել է 0,5 մ Շմիդտի աստղադիտակը ։
2dF Գալակտիկայի կարմիր շեղման հետազոտությունը, որը գալակտիկայի հետազոտման ամենալայնածավալ նախագծերից էր, օգտագործել է 3,9 մ Անգլո-Ավստրալիական աստղադիտակը 1995-ից 2002 թվականը ։
Հայտնաբերումներ
Սայդինգ Սփրինգում է հայտնաբերվել 1977 թվականին Վելա պուլսարը։ Աստղադիտարանում հայտնաբերված գիսաստղերից են 1986 թվականին Մալքոլմ Հարթլիի կողմից հայտնաբերված 103P/Հարթլի գիսաստղը, Ռոբերտ ՄաքՆոտի կողմից 2007 թվականի օգոստոսի 8-ին Շմիդտի աստղադիտակով հայտնաբերված C/2006 P1 գիսաստղը և նույն ՄաքՆոթի կողմից 2014 թվականի հոկտեմբերի 19-ին հայտնաբերած C/2013 A1 գիսաստղը, որը չափազանց մոտ է անցել Մարսի մոտով ։
Արտաքին հղումներ
Կատեգորիա:Աստղադիտարաններ Ավստրալիայում
Նելլի Աղաջանովա
Նելլի Գրիգորի Աղաջանովա, հայ բժիշկ, սրտաբան։ Բժշկական գիտությունների դոկտոր (1983)։
Կենսագրություն
Նելլի Աղաջանովան ծնվել է 1940 թվականի հունիսի 3-ին, Թբիլիսիում։ 1964 թվականին ավարտել է Երևանի բժշկական ինստիտուտը։ 1986-1992 թվականներին ղեկավարել է ԽՍՀՄ Բժշկական գիտությունների ակադեմիայի վիրաբուժության համամիութենական գիտական կենտրոնի հեմոդինամիկայի և էլեկտրամեխանասրտագրության լաբորատորիան։ 1983 թվականից բժշկական գիտությունների դոկտոր է։ 1992 թվականից բնակվում է ԱՄՆ-ում։ 1993 թվականից Նելլի Աղաջանովան ղեկավարում է Լոս Անջելեսի Վերմոնտ բժշկական կենտրոնը։
V8 (JavaScript շարժիչ)
V8, Javascript ծրագրավորման համար նախատեսված բաց ներքին կոդով շարժիչ, որը տարածվում է BSD լիցենզիայով։ Մշակվել է Google ընկերության դանիական մասնաճյուղի կողմից։
Նելլի Աղաջանովա
Կենսագրություն
Աշխատանքները վերաբերում են սրտամկանի ֆունկցիոնալ վիճակի և վիրահատության ցուցումների որոշման նպատակով նրա պահուստային հնարավորությունների և վիրաբուժության կարգավորման արդյունքների գնահատման հարցերին ։ Բազմաթիվ գիտական աշխատությունների հեղինակ է ։
V8 (JavaScript շարժիչ)
V8-ի յուրահատկություններ
V8-ի մշակումը սկսվել է Դանիայի Օրխուսե քաղաքում գտնվող Google-ի մասնաճյուղի կողմից։ Ղեկավարող մշակողը դարձավ Լարս Բակը։ Հիմնական խնդիրը, որը պետք է լուծեին ծրագարվորողները այս շարժիչում՝ արագությունը և հարմարավետությունն էր ։ Շարժիչի առաջին լաբարատորային տարբերակը թողարկվեց 2008 թվականի հուլիսի 3-ին, իսկ արդեն սեպտեմբերի 2-ին պաշտոնապես թողարկվեց 0․2․5 տարբերակը ։
Լարս Բակը համարում է, որ V8-ի անկյունաքարերն են համարվում․
V8 շարժիչը տարբերվում է մնացած շարժիչներից (JScript, SpiderMonkey, JavaScriptCore, Nitro), իր հզորությամբ    ։
Արտաքին հղղումներ
Կատեգորիա:Վինդոուզի ծրագրային ապահովում Կատեգորիա:JavaScript Կատեգորիա:Լինուքսի ծրագրային ապահովում Կատեգորիա:Գուգլ Կատեգորիա:Անդրոիդի ծրագրային ապահովում Կատեգորիա:Ազատ ծրագրային ապահովում Կատեգորիա:Համակարգչային լեզուներ Կատեգորիա:2008 ծրագրային ապահովումներ Կատեգորիա:C++-ով գրված ազատ ծրագրային ապահովումներ Կատեգորիա:Համաշխարհային սարդոստայն Կատեգորիա:C++-ով գրված ծրագրեր Կատեգորիա:Կազմարկիչներ
Յան Մորավեկ
Յան Մորավեկ (չեխ․՝ Jan Morávek, ), չեխ ֆուտբոլիստ, գերմանական «Աուգսբուրգ» ֆուտբոլային ակումբի կիսապաշտպանն է։
Ակումբային
2006 թ․ Մորավեկը պայմանագիր է ստորագրել «Բոհեմիանս 1905» ակումբի հետ։ Այս ակումբում ֆուտբոլիստը մարզվում էր 6 տարեկանից։ Ակումբի կազմում իր մեկնարկային հանդիպումն անցկացրել է 2007 թ․ հունիսի 8-ին, երբ թիմը մրցում էր «Օլոմոուց» ակումբի հետ ։ Չեխիայի առաջնությունում իր մեկնարկային հանդիպումն անցկացրել է 2007 թ․ նոյեմբերի 12-ին, երբ թիմը մրցում էր «Սպարտա» ակումբի հետ ։
2009 թ․ մարտի 24-ին ֆուտբոլիստը 4 տարվա պայմանագիր է կնքում գերմանական «Շալկե 04» ակումբի հետ ։ Տրանսֆերի արժեքը կազմում էր 2.5 մլն եվրո։ Հուլիսի 1֊ին ֆուտբոլիստը պաշտոնապես միանում է նոր ակումբին։
Բունդեսլիգայում իր առաջին հանդիպումն անցկացնում է 2009 թ․ սեպտեմբերի 13-ին, երբ թիմը մրցում էր «Քյոլն» ակումբի հետ։ Առաջին գոլը կարողանում է խփել 2009 թ․ նոյեմբերի 21-ին Հաննովերի դեմ խաղում։ Այդ խաղում Մորավեկը փոխարինման մտավ 90-րդ րոպեին, իսկ գոլը խփեց 91-րդ րոպեին ամրապնդելով թիմի հաղթանակը ։
2010 թ․ ամռանը ֆուտբոլիստը վարձավճարով տեղափոխվում է «Կայզերսլաուտերն»։
2011 թ․ դեկտեմբերի 30-ին «Աուգսբուրգը» մինչև մրցաշրջանի ավարտը վարձավճարային պայմանագիր է կնքում Մորավեկի հետ ։
2012 թ․ մայիսի 18-ին «Աուգսբուրգը» 2 տարվա պայմանագիր է կնքում Մորավեկի հետ։
Ազգային հավաքականի կազմում
Մորավեկը խաղացել է Չեխիայի մինչև 18, 19, 20 և 21 տարեկանների հավաքականներում։ 2010 թ․ մարտի 3-ին իր առաջին խաղն է անցկացրել Չեխիայի ազգային հավաքականի կազմում, երբ թիմն ընկերական խաղ էր անցկացնում Շոտլանդիայի ազգային հավաքականի հետ։ Այդ խաղում Մորավեկը երկրորդ խաղակեսում փոխարինեց Պլաշիլին ։
Հղումներ
Կատեգորիա:1989 ծնունդներ Կատեգորիա:Նոյեմբերի 1 ծնունդներ Կատեգորիա:Պրահա քաղաքում ծնվածներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Չեխ ֆուտբոլիստներ Կատեգորիա:Չեխիայի հավաքականի ֆուտբոլիստներ Կատեգորիա:Բոհեմիանս 1905-ի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:Կայզերսլաուտերնի ֆուտբոլիստներ Կատեգորիա:Աուգսբուրգի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ
Ֆուջիտի սանդղակ
Ֆուջիտի սանդղակ (Fujita scale), հայտնի է նաև որպես Ֆուջիտի-Պիրսոնի սանդղակ կամ F-սանդղակ, 1971 թվականին պրոֆեսոր Թեոդոր Ֆուջիտան ներկայացրած դասակարգման սանդղակը՝ Տորնադոների դասակարգման համար։ Սանդղակը բաղկացած է ուժգնության 6 աստիճանից՝ F0-ից F5։ Դրա հետ մեկտեղ  F0 և F1–ի միջև ինտերվալը կազմում է 11 և 12 բալ ըստ Բոֆորտի սանդղակի։ F6 դասակարգը սանդղակում ներկայացված է տեսականորեն հնարավոր տորնադոների համար, անկախ նրանից թե ինչքան է տորնադոյում քամու արագությունը, նույնիսկ եթե այն անցնում է 512 կմ/ժ, իսկ գործնականում կիրառվող առավելագույն կարգը F5֊ն է ։ Ամանահաճախը հանդիպող տորնադոները F1 և F2 դասակարգի են, ավելի բարձր ուժգնության տորնադոներ լինում են հազվադեպ։ Տեսականորեն F6 կատեգորիայի տորնադոյի արագությունը հավասար է ձայնի արագությանը։ Առավել հզոր տորնադոյի  քամու առավելագույն արագությունը դժվար է չափել՝ քանի որ դրա մոտակայքում ոչ մի օդերևութաբանական սարք չի կարող գոյատևել։
Արտաքին հղումներ
Կատեգորիա:Սանդղակներ Կատեգորիա:Օդերևութաբանություն Կատեգորիա:Քամիներ Կատեգորիա:Եղանակ
Ջոզեֆ Պատրիկ Քենեդի Ավագ
Ջոզեֆ Պատրիկ «Ջո» Քենեդի Ավագ (Joseph Patrick «Joe» Kennedy, Sr., ), ամերիկացի ձեռնարկատեր և քաղաքական գործիչ ։
ԱՄՆ նախագահ Ջոն Ֆ. Քենեդիի, Միացյալ Նահանգների սենատոր և գլխավոր դատախազ Ռոբերտ Քենեդիի, սենատոր Էդվարդ Մուր Քենեդիի, ռազմական օդաչու, Երկրորդ համաշխարհային պատերազմի հերոս Ջոզեֆ Քենեդի Կրտսերի, Special Olympics-ի համահիմնադիր Յունիս Քենեդի Շրայվերի, Իռլանդիայում ԱՄՆ դեսպան Ջին Էնն Քենեդի Սմիթի հայրը, ԱՄՆ կոնգրեսականներ Ջոզեֆ Պ. Քենեդի II-ի և Պատրիկ Ջ. Քենեդիի պապը։
Կենսագրություն
Ջոզեֆ Պատրիկ Քենեդի ավագը, որը կլանի հիմնադիրն է, ծագումով իռլանդացի է։ Նա գնել և վաճառել է հող ու անշարժ գույք, վերավաճառքներ է կատարել ֆոնդային բորսայում։ Քսանհինգ տարեկան հասակում նա արդեն բանկ է ղեկավարել, իսկ երեսունհինգ տարեկանում դարձել մուլտիմիլիոնատեր։ Ջոզեֆին նշանակել են ԱՄՆ դեսպան Մեծ Բրիտանիայում, սակայն նրան խանգարել են իր իռլանդական ծագումը, կաթոլիկությանը հավատարմությունը և ազատասեր ելույթները։
Ջոզեֆն ամուսնացել է Ռոզա Ֆիցջերալդի հետ, որը Բոստոնի քաղաքապետ է դարձել։
Ջոզեֆ Պատրիկ Քենեդին միլիոնավոր դոլարներ է աշխատել ռիսկային բորսայական վերավաճառքների և անշարժ գույքի հետ համարձակ գործարքների ժամանակ։ Նա փորձել է զբաղվել կինոարտադրությամբ, սակայն 1928 թվականին վաճառել է իր «FBO» ստուդիան (դրա հիման վրա ստեղծվել է «RKO Pictures» ընկերությունը)։ Նրա բազմաթիվ սիրուհիների թվում էր համր կինոյի աստղ Գլորիա Սվենսոնը, իսկ նրա ունեցվածքը գնահատվում էր 500 մլն դոլար։ Նրա որդիները պետք է ապրեին իր կարգախոսին համապատասխան. «Մենք չենք ցանկանում պարտվողներ ունենալ մեր շարքերում։ Մի դարձիր երկրորդ կամ երրորդ, դա չի հաշվվում։ Դուք պետք է հաղթեք»։
Առաջին համաշխարհային պատերազմի ժամանակ եղել է «Bethlehem Steel» պողպատաձուլական ընկերության գլխավոր տնօրենի օգնականը, ինչպես նաև բարեկամական հարաբերություններ է ունեցել Ֆրանկլին Դելանո Ռուզվելտի հետ, որն այդ ժամանակ ԱՄՆ ռազմածովային ուժերի նախարարի օգնականն էր։ Քենեդին հսկայական շահույթ է ստացել հոլիվուդյան մի քանի կինոստուդիաների վերակազմակերպումից և վերաֆինանսավորումից՝ արդյունքում նրանց միավորելով «Radio-Keith-Orpheum» (RKO Pictures) ստուդիային։ 1933 թվականին՝ ոգելից խմիչքներն արգելող օրենքի չեղարկումից հետո, Քենեդին կրկին զգալիորեն մեծացրել է իր կապիտալը, երբ նրա «Somerset Importers» ընկերությունն իրավունք է ստացել Միացյալ Նահանգներում բացառիկ ներկայացուցիչ լինել ալկոհոլի այնպիսի ապրանքանիշերի, ինչպիսիք են «Gordon's» ջինը և շոտլանդական «John Dewar & Sons» վիսկին։ Նրան է պատկանել երկրի խոշորագույն գրասենյակային շենքը, Չիկագոյի «Merchandise Mart»-ը, որը նրան և նրա ընտանիքին թույլ է տվել զգալի ազդեցություն և կապ ունենալ Իռլանդիայի և ամերիկյան քաղաքական վերնախավի հետ։
ԱՄՆ նախագահի պաշտոնը միշտ էլ եղել է Քենեդի ավագի նվիրական նպատակը։ 1938 թվականին դեմոկրատական կուսակցության հովանավորությամբ նա Մեծ Բրիտանիայում դեսպանի ծանրակշիռ պաշտոն է ստացել։ Բազմիցս հանդես է եկել Հիտլերի հետ «ըմբռնման» օգտին, հավատարիմ է եղել հակասեմական հայացքներին, և Երկրորդ համաշխարհային պատերազմի սկզբին հրաժարվել է Միացյալ Նահանգների վիզա տրամադրել Գերմանիայից Մեծ Բրիտանիա փախած հրեաներին։
1950 թվականի վերջին հանդես է եկել ՆԱՏՕ-ի ռազմաքաղաքական դաշինքի ստեղծմանը և Կորեական պատերազմին Միացյալ Նահանգների միջամտությանը դեմ՝ կոչ անելով վերադարձնել մեկուսացման քաղաքականությունը (Մոնրոյի դոկտրին)։
1961 թվականի դեկտեմբերի 19-ին կաթված Է տարել։ Կաթվածահար լինելով՝ իր կյանքի վերջին տարիներին գրեթե լռելյայն նստել է սայլակին։ Նրա կինը՝ Ռոզան, մի քանի տասնամյակ ապրել է և մահացել 1995 թվականին՝ 104 տարեկան հասակում։